**Τεχνικές προδιαγραφές**

**Οικίσκος Ελαφράς Προκατασκευής 6,00x2,50m τεμάχια 3 (τρία)**

**ΓΕΝΙΚΑ**

Η παρούσα Τεχνική Προδιαγραφή αναφέρεται στην μελέτη, κατασκευή, μεταφορά, τοποθέτηση και στήριξη της μονάδας ελαφράς προκατασκευής που θα χρησιμοποιηθεί στο στάδιο Ψαχνών.

Οι Τεχνικοί όροι των Προδιαγραφών αυτών αποτελούν τις ελάχιστες απαιτήσεις (τεχνικές – λειτουργικές – αισθητικές) για την κατασκευή των μονάδων.

O ανάδοχος με την υπογραφή της σύμβασης ή το αργότερο με την παράδοση του οικίσκου, πρέπει να καταθέσει πλήρεις και αναλυτικές μελέτες της μονάδας (Αρχιτεκτονική Μελέτη, Στατική Μελέτη, Μελέτη Ηλεκτρομηχανολογικών Εγκαταστάσεων, Μελέτες Θερμομόνωσης, Πυροπροστασίας, Αλεξικεραύνου κ.λπ.)

Ο δε Δήμος διατηρεί το δικαίωμα βελτιώσεων, με παράλληλη υποχρέωση αποδοχής τους από τους συμμετέχοντες. Ο ανακηρυχθείς ανάδοχος αναλαμβάνει την υποχρέωση να παράσχει στο Δήμο πλήρεις φακέλους των μελετών αυτών, υπογεγραμμένων από τους κατά νόμον μελετητές Μηχανικούς, για την έκδοση Οικοδομικής Άδειας ή ενημέρωσης φακέλου.

Η μονάδα αυτή θα είναι αυτοφερόμενη αυτοτελούς ολόσωμης κατασκευής (μορφής container).

Η προκατασκευασμένη μονάδα θα είναι μονώροφη και θα προκύπτει, ανάλογα με τη λειτουργία της, από πολλαπλάσια λειτουργικού κατασκευαστικού κανάβου ώστε να είναι δυνατή η τοποθέτησή της μεμονωμένα ή εν σειρά σε συνδυασμό, ανάλογα με την ιδιομορφία του οικοπέδου ή την επιδιωκόμενη αρχιτεκτονική διάταξη, προκειμένου να εξυπηρετηθούν οι εκάστοτε ανάγκες. Η μονάδα θα παρουσιάζει άρτια και ολοκληρωμένη αισθητική εικόνα εξωτερικών και εσωτερικών όψεων.

Η μονάδα θα τοποθετείται σε ενδεικνυόμενους χώρους που θα υποδειχτούν από την υπηρεσία του Δήμου. Επίσης, προβλέπεται στήριξη επί βάσεων σκυροδέματος.

**ΤΕΧΝΙΚΑ ΧΑΡΑΚΤΗΡΙΣΤΙΚΑ**

ΤΕΧΝΙΚΗ ΠΕΡΙΓΡΑΦΗ ΟΙΚΙΣΚΟΥ HLSTEEL BOX **6,00μ. x 2,50μ.**

KATAΣΚΕΥΗ:

Πλαίσιο δαπέδου: κατασκευασμένο από κοιλοδοκούs διατομήs 60x60x2, το οποίο ενισχύεται με εγκάρσιες δοκίδες κλειστής διατομής 60χ60χ2.0 σε πυκνότητα 60cm μεταξύ τους.

Πλαίσιο οροφής: κατασκευασμένο από κοιλοδοκούς διατομής 60χ60χ3 το οποίο ενισχύεται με εγκάρσιες δοκίδες κλειστής διατομής 60χ60χ2.0

Τα δυο πλαίσια οροφής και δαπέδου συνδέονται μεταξύ τους με 6 κολώνες κλειστής διατομής διαστάσεων 60χ60χ3.

Ολόκληρος ο σκελετός είναι γαλβανισμένος εν θερμώ και βαμμένος με 2 επιστρώσεις βαφής.

Πλευρικά τοιχώματα: Χρησιμοποιούνται θερμομονωτικά sandwich panel πάχος 40mm και χρώματος λευκού RAL9002.H εσωτερική και εξωτερική επιφάνεια τους είναι από χάλυβα γαλβανισμένο εν θερμώ και προβαμμένο. Μεταξύ των επιφανειών του χάλυβα εγχύεται αφρός πολυουρεθάνης πυκνότητας 40-42kgr/ m3. Ποσοστό κλειστών κυψελίδων 95%.

Οι επιφάνειες μπορούν να φέρουν κάθετες ραβδώσεις η να είναι λείας επιφάνειας.

θερμική αγωγιμότητα για πάνελ πάχους 40mm 0.53 (k σε w/m2k)Ενιαια σταθμισμένη τιμή ηχομόνωσης Rw=25 dB

Κατασκευάζονται από φιλικά προς το περιβάλλον υλικά (CFCfree) χαρακτηρίζονται ως οικολογικά και δεν θεωρούνται επιβλαβή.

Πάνελ οροφής: Χρησιμοποιούνται θερμομονωτικά sandwich panel πάχος 40mm και χρώματος λευκού RAL9002.

H εσωτερική και εξωτερική επιφάνεια τους είναι από χάλυβα γαλβανισμένο εν θερμώ και προβαμμένο. Μεταξύ των επιφανειών του χάλυβα εγχύεται αφρός πολυουρεθάνης πυκνότητας 40-42 kgr/m3. Η εξωτερική επιφάνεια είναι τραπεζοειδή και η απορροή των όμβριων είναι ελεύθερη στις μεγάλες πλευρές.

θερμική αγωγιμότητα για πάνελ πάχους 40mm 0.53 (k σε w/m2k) Ενιαία σταθμισμένη τιμή ηχομονώσεις Rw=25 dB

Κατασκευάζονται από φιλικά προς το περιβάλλον υλικά (CFCfree) χαρακτηρίζονται ως οικολογικά και δεν θεωρούνται επιβλαβή.

Βασικός εξοπλισμός:

Κουφώματα αλουμινίου 1.00μ χ 1.00μ με διπλούς υαλοπίνακες

πόρτα αλουμίνιου 2.10μ χ 0.90μ

Ηλεκτρολογική εγκατάσταση

Μονοφασικός πινάκας, ρελέ, πρίζα σούκο, διακόπτες, φωτιστικά πλαφονιέρα

Δάπεδο O.S.B πάχους 18mm με τελική επίστρωση PVC

ΤΟ ΠΡΟΣΦΕΡΟΜΕΝΟ ΚΤΙΡΙΟ ΔΕ ΑΠΟΤΕΛΕΙ ΜΟΝΙΜΗ ΚΑΤΑΣΚΕΥΗ, ΚΑΘΩΣ ΑΝΑ ΠΑΣΑ ΣΤΙΓΜΗ ΜΠΟΡΕΙ ΝΑ ΑΠΟΣΥΝΑΡΜΟΛΟΓΗΘΕΙ - ΝΑ ΜΕΤΑΦΕΡΘΕΙ ΚΑΙ ΝΑ ΤΟΠΟΘΕΤΗΘΕΙ

|  |  |
| --- | --- |
| **ΘΕΩΡΗΘΗΚΕ**  **Ψαχνά: 28/04/2025**  **Ο ΑΑ ΔΙΕΥΘΥΝΤΗΣ Δ.Τ.Υ. ΔΗΜΟΥ**  **ΙΩΑΝΝΗΣ ΑΚΡΙΩΤΗΣ**  **ΠΤΥΧ. ΗΛΕΚΤΡ. ΜΗΧ/ΚΟΣ ΤΕ** | **Ψαχνά: 28/04/2025**  **Ο ΣΥΝΤΑΞΑΣ**    **ΒΑΣΙΛΟΥ ΣΤΑΥΡΟΥΛΑ**  **ΑΡΧΙΤΕΚΤΩΝ ΜΗΧΑΝΙΚΟΣ** |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΓΕΝΙΚΑ**

Το είδος της προμήθειας καθώς και οι επιμέρους ποσότητες δίνονται στον παρακάτω πίνακα:

|  |  |  |
| --- | --- | --- |
| Α/Α | ΥΛΙΚΑ ΕΞΟΠΛΙΣΜΟΥ | ΤΕΜ. |
| 1. | ΠΡΟΜΗΘΕΙΑ & ΤΟΠΟΘΕΤΗΣΗ ΟΙΚΙΣΚΩΝ (6m x 2,5m), ΣΥΜΦΩΝΑ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ | 3 |

Η παρούσα Τεχνική Προδιαγραφή αναφέρεται στην μελέτη, κατασκευή, μεταφορά, τοποθέτηση και στήριξη των μονάδων ελαφράς προκατασκευής που θα χρησιμοποιηθούν στο στάδιο Ψαχνών.

Οι Τεχνικοί όροι των Προδιαγραφών αυτών αποτελούν τις ελάχιστες απαιτήσεις (τεχνικές – λειτουργικές – αισθητικές) για την κατασκευή των μονάδων.

O ανάδοχος με την υπογραφή της σύμβασης ή το αργότερο με την παράδοση των οικίσκων, πρέπει να καταθέσει πλήρεις και αναλυτικές μελέτες της μονάδας (Αρχιτεκτονική Μελέτη, Στατική Μελέτη, Μελέτη Ηλεκτρομηχανολογικών Εγκαταστάσεων, Μελέτες Θερμομόνωσης, Πυροπροστασίας, Αλεξικέραυνου κ.λ.π.).

Ο δε Δήμος διατηρεί το δικαίωμα βελτιώσεων, με παράλληλη υποχρέωση αποδοχής τους από τους συμμετέχοντες. Ο ανακηρυχθείς ανάδοχος αναλαμβάνει την υποχρέωση να παράσχει στο Δήμο πλήρεις φακέλους των μελετών αυτών, υπογεγραμμένων από τους κατά νόμο μελετητές Μηχανικούς, για την έκδοση Οικοδομικής Άδειας ή την ενημέρωση φακέλου.

Η μονάδα αυτή θα είναι αυτοφερόμενη αυτοτελούς ολόσωμης κατασκευής (μορφής container).

Η προκατασκευασμένη μονάδα θα είναι μονώροφη και θα προκύπτει, ανάλογα με τη λειτουργία της, από πολλαπλάσια λειτουργικού κατασκευαστικού κανάβου ώστε να είναι δυνατή η τοποθέτησή της μεμονωμένα ή εν σειρά σε συνδυασμό, ανάλογα με την ιδιομορφία του οικοπέδου ή την επιδιωκόμενη αρχιτεκτονική διάταξη, προκειμένου να εξυπηρετηθούν οι εκάστοτε ανάγκες. Η μονάδα θα παρουσιάζει άρτια και ολοκληρωμένη αισθητική εικόνα εξωτερικών και εσωτερικών όψεων.

Η μονάδα θα τοποθετείται σε ενδεικνυόμενους χώρους που θα υποδειχτούν από την υπηρεσία του Δήμου.

Επίσης, προβλέπεται στήριξη επί βάσεων σκυροδέματος.

Το κόστος **μεταφοράς** και **εγκατάστασης** συμπεριλαμβάνεται στην τιμή.

Η προμήθεια θα βαρύνει τον Κ.Α. 15-7135.016**, με τίτλο «Προμήθεια και τοποθέτηση οικίσκων για γήπεδα ποδοσφαίρου»** και ποσού **14.880,00 €** συμπεριλαμβανομένου και του Φ.Π.Α 24%, του προϋπολογισμού έτους 2025.

**ΤΕΧΝΙΚΑ ΧΑΡΑΚΤΗΡΙΣΤΙΚΑ**

ΤΕΧΝΙΚΗ ΠΕΡΙΓΡΑΦΗ ΟΙΚΙΣΚΟΥ HLSTEEL BOX 6m x 2,50m

KATAΣΚΕΥΗ:

Πλαίσιο δαπέδου: κατασκευασμένο από κοιλοδοκούs διατομήs 60x60x2, το οποίο ενισχύεται με

εγκάρσιες δοκίδες κλειστής διατομής 60x60x2.0 σε πυκνότητα 60cm μεταξύ τους.

Πλαίσιο οροφής: κατασκευασμένο από κοιλοδοκούς διατομής 60x60x3 το οποίο ενισχύεται με εγκάρσιες δοκίδες κλειστής διατομής 60x60x2.0

Τα δυο πλαίσια οροφής και δαπέδου συνδέονται μεταξύ τους με 6 κολώνες κλειστής διατομής διαστάσεων 60x60x3.

Ολόκληρος ο σκελετός είναι γαλβανισμένος εν θερμώ και βαμμένος με 2 επιστρώσεις βαφής.

Πλευρικά τοιχώματα: Χρησιμοποιούνται θερμομονωτικά sandwich panel πάχος 40mm και χρώματος λευκού RAL9002. H εσωτερική και εξωτερική επιφάνεια τους είναι από χάλυβα γαλβανισμένο εν θερμώ και προβαμμένο. Μεταξύ των επιφανειών του χάλυβα εγχέεται αφρός πολυουρεθάνης πυκνότητας 40-42 kgr/m3. Ποσοστό κλειστών κυψελίδων 95%.

Οι επιφάνειες μπορούν να φέρουν κάθετες ραβδώσεις ή να είναι λείας επιφάνειας.

Θερμική αγωγιμότητα, για πάνελ πάχους 40mm, 0.53 (k σε W/mK). Ενιαία σταθμισμένη τιμή ηχομόνωσης Rw = 25 dB

Κατασκευάζονται από φιλικά προς το περιβάλλον υλικά (CFCfree) χαρακτηρίζονται ως οικολογικά και δεν θεωρούνται επιβλαβή.

Πάνελ οροφής: Χρησιμοποιούνται θερμομονωτικά sandwich panel πάχος 40mm και χρώματος λευκού RAL9002. H εσωτερική και εξωτερική επιφάνεια τους είναι από χάλυβα γαλβανισμένο εν θερμώ και προβαμμένο. Μεταξύ των επιφανειών του χάλυβα εγχέεται αφρός πολυουρεθάνης πυκνότητας 40-42 kgr/m3. Η εξωτερική επιφάνεια είναι τραπεζοειδή και η απορροή των όμβριων είναι ελεύθερη στις μεγάλες πλευρές.

θερμική αγωγιμότητα, για πάνελ πάχους 40mm, 0.53 (k σε W/mK) Ενιαία σταθμισμένη τιμή ηχομονώσεις Rw = 25 dB

Κατασκευάζονται από φιλικά προς το περιβάλλον υλικά (CFCfree) χαρακτηρίζονται ως οικολογικά και δεν θεωρούνται επιβλαβή.

Βασικός εξοπλισμός:

Κουφώματα αλουμινίου 1.00μ χ 1.00μ με διπλούς υαλοπίνακες

πόρτα αλουμίνιου 2.10μ χ 0.90μ

Ηλεκτρολογική εγκατάσταση, μονοφασικός πινάκας, ρελέ, πρίζα σούκο, διακόπτες, φωτιστικά πλαφονιέρα

Δάπεδο

O.S.B πάχους 18mm με τελική επίστρωση PVC

Το προσφερόμενο κτήριο δεν αποτελεί μόνιμη κατασκευή καθώς ανά πάσα στιγμή μπορεί να αποσυναρμολογηθεί, να μεταφερθεί και να τοποθετηθεί.

|  |  |
| --- | --- |
| **ΘΕΩΡΗΘΗΚΕ**  **Ψαχνά: 28/04/2025**  **Ο ΑΑ ΔΙΕΥΘΥΝΤΗΣ Δ.Τ.Υ. ΔΗΜΟΥ**  **ΙΩΑΝΝΗΣ ΑΚΡΙΩΤΗΣ**  **ΠΤΥΧ. ΗΛΕΚΤΡ. ΜΗΧ/ΚΟΣ ΤΕ** | **Ψαχνά: 28/04/2025**  **Ο ΣΥΝΤΑΞΑΣ**    **ΒΑΣΙΛΟΥ ΣΤΑΥΡΟΥΛΑ**  **ΑΡΧΙΤΕΚΤΩΝ ΜΗΧΑΝΙΚΟΣ** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Η εκτέλεση για την προμήθεια και τοποθέτηση τριών (3) οικίσκων για το Δημοτικό Στάδιο Ψαχνών του Δήμου Διρφύων – Μεσσαπίων θα χρεωθεί στον Κ.Α. **15-7135.016, με τίτλο «Προμήθεια και τοποθέτηση οικίσκων για γήπεδα ποδοσφαίρου»**, και ποσού 14.880,00 € του προϋπολογισμού έτους 2025 ευρώ συμπεριλαμβανομένου και του Φ.Π.Α 24%.

Η δαπάνη για την εν λόγω προμήθεια, προέκυψε από έρευνα αγοράς (μέσω διαδικτύου) σε τιμές λιανικής πώλησης.

Το κριτήριο κατακύρωσης είναι η **πλέον συμφέρουσα από οικονομική άποψη προσφορά αποκλειστικά βάσει τιμής**, τηρουμένων των τεχνικών προδιαγραφών και της συγγραφής υποχρεώσεων.

|  |  |  |  |  |  |  |
| --- | --- | --- | --- | --- | --- | --- |
| A/A | ΕΙΔΟΣ | CPV | Μονάδα | Ποσότητα | Τιμή Μονάδας (ευρώ) | ΔΑΠΑΝΗ  (σε ευρώ) |
| 1. | ΠΡΟΜΗΘΕΙΑ & ΤΟΠΟΘΕΤΗΣΗ ΟΙΚΙΣΚΟΥ (6,00m x 2,50m), ΣΥΜΦΩΝΑ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ | 44211000-2 | Τεμ. | 3 | 4.000 | 12.000 |
|  | ΣΥΝΟΛΟ | | | | | 12000 |
|  | Φ.Π.Α. 24 % | | | | | 2880 |
|  | **ΓΕΝΙΚΟ ΣΥΝΟΛΟ** | | | | | **14880** |

|  |  |
| --- | --- |
| **ΘΕΩΡΗΘΗΚΕ**  **Ψαχνά: 28/04/2025**  **Ο ΑΑ ΔΙΕΥΘΥΝΤΗΣ Δ.Τ.Υ. ΔΗΜΟΥ**  **ΙΩΑΝΝΗΣ ΑΚΡΙΩΤΗΣ**  **ΠΤΥΧ. ΗΛΕΚΤΡ. ΜΗΧ/ΚΟΣ ΤΕ** | **Ψαχνά: 28/04/2025**  **Ο ΣΥΝΤΑΞΑΣ**    **ΒΑΣΙΛΟΥ ΣΤΑΥΡΟΥΛΑ**  **ΑΡΧΙΤΕΚΤΩΝ ΜΗΧΑΝΙΚΟΣ** |

## Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν

**ΑΡΘΡΟ 1ο**

**Αντικείμενο της Προμήθειας είναι:**

Η προμήθεια και τοποθέτηση τριών (3) οικίσκων για το Δημοτικό Στάδιο Ψαχνών του Δήμου Διρφύων – Μεσσαπίων.

Η προμήθεια θα βαρύνει τον Κ.Α. **15-7135.016** και με τίτλο «**Προμήθεια και τοποθέτηση οικίσκων για γήπεδα ποδοσφαίρου»** και ποσού **14.880,00** € του προϋπολογισμού έτους 2025.

**ΑΡΘΡΟ 2ο**

**Ισχύουσες διατάξεις:**

Η προμήθεια θα διενεργηθεί σύμφωνα με τις κάτωθι ισχύουσες διατάξεις:

• Τις διατάξεις του άρθρου 118 του Ν. 4412/2016.

• Την παρ. 4 του άρθρου 209 του Ν. 3463/2006, όπως αναδιατυπώθηκε με την παρ. 3 του άρθρου 22 του Ν. 3536/2007

• Τις διατάξεις της παρ. 9 του άρθρου 209 του Ν. 3463/2006, όπως προστέθηκε με την παρ. 13 του άρθρου 20 του Ν. 3731/2008 και διατηρήθηκε σε ισχύ με την περίπτωση 38 της παρ. 1 του άρθρου 377 του Ν. 4412/2016.

• Τις διατάξεις του άρθρου 72 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα Καλλικράτης» (ΦΕΚ τ. Α’ 87/2010)

● Την οδηγία Ε.Ε.2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο & ΚΥΑ 46901/2024 και του Ν4412/2016 άρθρο 53 παρ 2

Η πίστωση θα βαρύνει τον Κ.Α. 15-7135.016**,** του προϋπολογισμού του Δήμου οικονομικού έτους 2025, με τίτλο του έργου**«Προμήθεια και τοποθέτηση οικίσκων για γήπεδα ποδοσφαίρου»** για την **προμήθεια και τοποθέτηση τριών (3) οικίσκων για** **το Δημοτικό Στάδιο Ψαχνών του Δήμου Διρφύων – Μεσσαπίων**.

**ΑΡΘΡΟ 3ο**

**Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί σύμφωνα με τις διατάξεις του άρθρου 118 του Ν. 4412/2016 με Απόφαση Δημάρχου.

Το κριτήριο κατακύρωσης είναι η **πλέον συμφέρουσα από οικονομική άποψη προσφορά αποκλειστικά βάσει της τιμής**, τηρουμένων των τεχνικών προδιαγραφών που έχουν εγκριθεί για την εν λόγω προμήθεια.

**Προϋποθέσεις Συμμετοχής**

Οι ενδιαφερόμενοι θα πρέπει να καταθέσουν εντός του φακέλου της προσφοράς τους

1**) Υπεύθυνη Δήλωση του Ν. 1599/1986** υπογεγραμμένη από το νόμιμο εκπρόσωπο της επιχείρησης όπου να δηλώνεται ότι:

* *Είναι ενήμεροι* ***φορολογικά*** *και* ***ασφαλιστικά.***
* *Είναι εγγεγραμμένοι σε Επαγγελματικό Επιμελητήριο σε σχετικό με το αντικείμενο της προμήθειας κωδικό επαγγέλματος.*
* *Δεν έχουν συμμετάσχει σε* ***εγκληματική οργάνωση****, σε* ***δωροδοκία****, σε* ***απάτη****, σε* ***τρομοκρατικά εγκλήματα*** *ή* ***εγκλήματα συνδεόμενα με τρομοκρατικές δραστηριότητες*** *, σε* ***νομιμοποίηση εσόδων*** *από παράνομες δραστηριότητες ή* ***χρηματοδότηση της τρομοκρατίας*** *όπως αυτά ορίζονται στις αποφάσεις-πλαίσια 2008/841/ΔΕΥ, (ΕΕ L 300 της 11.11.2008 σ.42), (ΕΕ C 195 της 25.6.1997, σ. 1) ,2003/568/ΔΕΥ, (ΕΕ L 192 της 31.7.2003, σ. 54), 2803/2000 (Α' 48), (ΕΕ C 316 της 27.11.1995, σ. 48),2002/475/ΔΕΥ (ΕΕ L 309 της 25.11.2005, σ. 15), 2011/36/ΕΕ, Συμβουλίου (ΕΕ L 101 της 15.4.2011, σ. 1), 2011, σ. 1), η οποία ενσωματώθηκε στην εθνική νομοθεσία με το ν. 4198/2013 αντίστοιχα.*
* *Δεν έχουν* ***καταδικασθεί για αδίκημα*** *σχετικό με την άσκηση της επαγγελματικής τους δραστηριότητας.*
* *Έχουν λάβει γνώση των όρων των τεχνικών προδιαγραφών, της συγγραφής υποχρεώσεων και του ενδεικτικού προϋπολογισμό της προμήθειας και* ***συμφωνούν*** *με αυτούς.*
* Το προσφερόμενο είδος είναι συμβατό, όπως αυτό περιγράφονται στις τεχνικές προδιαγραφές,

2) **Συμπληρωμένο και υπογεγραμμένο** από τον νόμιμο εκπρόσωπο της επιχείρησης το παρεχόμενο Έντυπο Οικονομικής Προσφοράς

**ΑΡΘΡΟ 4ο**

***Συμβατικά στοιχεία κατά σειρά ισχύος:***

Α) Συγγραφή Υποχρεώσεων .

Β) Ενδεικτικός Προϋπολογισμός.

Γ) Τεχνικές Προδιαγραφές.

Δ) Τιμολόγιο Προσφοράς.

**ΑΡΘΡΟ 5ο**

**Δικαιολογητικά Ανάθεσης**

Για την απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, καθώς και για την απόδειξη της επαγγελματικής ικανότητας ο προμηθευτής στον οποίο πρόκειται να ανατεθεί η προμήθεια, εντός 10 ημερών από σχετική πρόσκληση η οποία θα του αποσταλεί θα πρέπει να προσκομίσει τα εξής δικαιολογητικά:

**Α)** Απόσπασμα Ποινικού Μητρώου που θα έχει εκδοθεί το πολύ τρεις (3) μήνες πριν από την ημερομηνία κατάθεσης των δικαιολογητικών.

Υπόχρεοι για την υποβολή είναι:

1) Τα φυσικά πρόσωπα

2) Οι ομόρρυθμοι εταίροι και διαχειριστές για Ο.Ε. και Ε.Ε.

3) Οι διαχειριστές για Ε.Π.Ε. και Ι.Κ.Ε

4.) Ο Διευθύνων Σύμβουλος, καθώς και όλα τα μέλη του Διοικητικού Συμβουλίου στις περιπτώσεις Ανωνύμων Εταιρειών (Α.Ε.).

**B)** Πιστοποιητικό του οικείου Επαγγελματικού Επιμελητηρίου στο οποίο θα πιστοποιείται η εγγραφή τους και το ειδικό επάγγελμά τους, το οποίο αν δεν συνάδει με το είδος των υπό προμήθεια ειδών θα οδηγεί σε αποκλεισμό του συμμετέχοντος και που θα έχει εκδοθεί το πολύ έξι (6) μήνες πριν από την ημερομηνία κατάθεσης των δικαιολογητικών.

**Γ)** Πρόσφατη εκτύπωση μέσω TAXIS NET ενεργούς δραστηριότητας επιτηδεύματος.

**Δ)** Φορολογική ενημερότητα για κάθε νόμιμη χρήση εκτός είσπραξης.

**Ε)** Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.

**ΑΡΘΡΟ 6ο**

***Αξιολόγηση προσφορών –Ανάθεση της προμήθειας***

Η αξιολόγηση των προσφορών θα γίνει από την αρμόδια επιτροπή της αναθέτουσας αρχής.

Το κριτήριο κατακύρωσης είναι η πλέον συμφέρουσα από οικονομική άποψη προσφορά αποκλειστικά βάσει της τιμής, τηρουμένων των τεχνικών προδιαγραφών που έχουν εγκριθεί για την εν λόγω προμήθεια.

Η ανάθεση της προμήθειας θα γίνει με απόφαση δημάρχου μετά από την εισήγηση της αρμόδιας επιτροπής αξιολόγησης.

**ΑΡΘΡΟ 7ο**

**Σύμβαση**

Τα στοιχεία της Σύμβασης που θα υπογράψει ο ανάδοχος θα είναι η συγγραφή υποχρεώσεων, οι τεχνικές προδιαγραφές, ο ενδεικτικός προϋπολογισμός και η προσφορά του αναδόχου.

Ο ανάδοχος στον οποίο έχει γίνει η ανάθεση της προμήθειας, υποχρεούται να προσέλθει εντός δέκα (10) ημερών από την κοινοποίηση σε αυτόν της απόφασης του δημάρχου για την ανάθεση της προμήθειας, προς υπογραφή της σύμβασης και να καταθέσει την κατά το άρθρο 8 της παρούσης, εγγύηση για την καλή εκτέλεση αυτής.

**ΑΡΘΡΟ 8ο**

**Χρόνος -Τρόπος παράδοσης.**

Ως συνολικός χρόνος παράδοσης για την προμήθεια, ορίζεται το χρονικό διάστημα ( 30 ) ημερών από την ημερομηνία ανάρτησης της υπογραφείσας σύμβασης στο ΚΗΜΔΗΣ.

Η παράδοση των οικίσκων, θα γίνει κατόπιν συνεννόησης στο Δημοτικό Στάδιο Ψαχνών του Δήμου Διρφύων – Μεσσαπίων σε χώρο που θα υποδειχθεί από τον υπεύθυνο του τμήματος Τεχνικών Υπηρεσιών. Η μεταφορά και τοποθέτησή τους θα γίνεται με καθαρά μεταφορικά μέσα του προμηθευτή.

Κατά τα λοιπά ισχύουν οι διατάξεις το άρθρου 206 του Ν.4412/2016.

**ΑΡΘΡΟ 9ο**

**Εκπρόθεσμη παράδοση υλικών**

**1**. Αν το υλικό φορτωθεί παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 209 του Ν.4412/2016, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

**2**. Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

**3**. Κατά τον υπολογισμό του χρονικού διαστήματος της καθυστέρησης για φόρτωση παράδοση ή αντικατάσταση των υλικών, με απόφαση του Δημοτικού Συμβουλίου , ύστερα από γνωμοδότηση της αρμόδιας επιτροπής παραλαβής και παρακολούθησης προμηθειών της παραγράφου 5 του άρθρου 221 του Ν. 4412/2016 του Δήμου δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται, αντίστοιχα, ο χρόνος φόρτωσης - παράδοσης.

**ΑΡΘΡΟ 10ο**

**Παραλαβή Υλικών προμήθειας**

**1**. Η παραλαβή των οικίσκων θα γίνει από την αρμόδια επιτροπή παραλαβής και παρακολούθησης προμηθειών της παραγράφου 5 του άρθρου 221 του Ν.4412/2016.

**2**. Κατά τη διαδικασία παραλαβής των υλικών διενεργείται μακροσκοπικός ποιοτικός και ποσοτικός έλεγχος. Στην παραπάνω διαδικασία μπορεί να παραστεί, εφόσον το επιθυμεί, ο προμηθευτής.

Η επιτροπή παραλαβής συντάσσει πρωτόκολλο οριστικής παραλαβής ή απόρριψης μετά τη διενέργεια του μακροσκοπικού ελέγχου.

Μετά την ολοκλήρωση της ως άνω διαδικασίας η Επιτροπή Παραλαβής μπορεί:

α) να παραλάβει το υλικό,

β) να παραλάβει το υλικό με παρατηρήσεις λόγω αποκλίσεων από τις τεχνικές προδιαγραφές της σύμβασης,

γ) να απορρίψει το υλικό.

Κατά τα λοιπά ισχύουν οι διατάξεις του άρθρου 208 του Ν. 4412/2016.

**ΑΡΘΡΟ 11ο**

**Χρόνος παραλαβής υλικών**

Η παραλαβή των υλικών και η έκδοση των σχετικών πρωτοκόλλων παραλαβής πραγματοποιείται μέσα στον καθοριζόμενο από την σύμβαση χρόνο. Ο συμβατικός χρόνος παραλαβής αρχίζει από την ημερομηνία πραγματικής προσκόμισης του υλικού. Αν η παραλαβή των υλικών και η σύνταξη του σχετικού πρωτοκόλλου δεν πραγματοποιηθεί από την επιτροπή παραλαβής μέσα στον οριζόμενο από τη σύμβαση χρόνο, θεωρείται ότι η παραλαβή συντελέσθηκε αυτοδίκαια, με κάθε επιφύλαξη των δικαιωμάτων του Δημοσίου και εκδίδεται προς τούτο σχετική απόφαση του Δημοτικού Συμβουλίου, με βάση μόνο το θεωρημένο από την υπηρεσία που παραλαμβάνει τα υλικά αποδεικτικό προσκόμισης τούτων, σύμφωνα δε με την απόφαση αυτή η αποθήκη του Δήμου εκδίδει δελτίο εισαγωγής του υλικού και εγγραφής του στα βιβλία της, προκειμένου να πραγματοποιηθεί η πληρωμή του προμηθευτή.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του προμηθευτή, πραγματοποιούνται οι προβλεπόμενοι από την σύμβαση έλεγχοι από επιτροπή που συγκροτείται με απόφαση του Δημοτικού Συμβουλίου, στην οποία δεν μπορεί να συμμετέχουν ο πρόεδρος και τα μέλη της επιτροπής που δεν πραγματοποίησε την παραλαβή στον προβλεπόμενο από την σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και το άρθρο 208 του Ν.4412/2016 και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν από την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων, σύμφωνα με τα οριζόμενα στο άρθρο 71 του Ν.4412/2016. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

**Απόρριψη συμβατικών υλικών – αντικατάσταση**

Εάν κατά την παραλαβή των υλικών, κριθεί από την αρμόδια Επιτροπή Παραλαβής ότι τα είδη αποκλίνουν από τις τεχνικές προδιαγραφές της σύμβασης, μπορεί να απορρίψει τα υλικά, σύμφωνα με τις διατάξεις του άρθρου 208 του Ν. 4412/2016.

**1.** Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση του Δημοτικού Συμβουλίου ύστερα από γνωμοδότηση του αρμόδιου οργάνου, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή, σύμφωνα με τις διατάξεις του άρθρου 213 του Ν. 4412/2016 .

Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε προμηθευτής θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

Αν ο προμηθευτής δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

**2**. Η επιστροφή των υλικών που απορρίφθηκαν γίνεται μετά την προσκόμιση ίσης ποσότητας με την απορριφθείσα και αφού αυτή παραληφθεί οριστικά. Στην περίπτωση αυτή ο προμηθευτής υποχρεούται να παραλάβει την ποσότητα που απορρίφθηκε και αντικαταστάθηκε μέσα σε είκοσι (20) ημέρες από την ημερομηνία της οριστικής παραλαβής της νέας ποσότητας. Η προθεσμία αυτή μπορεί να παραταθεί ύστερα από αίτημα του προμηθευτή, που υποβάλλεται απαραίτητα πέντε (5) τουλάχιστον ημέρες πριν από την εκπνοή της, με απόφαση του Δημοτικού Συμβουλίου με την οποία και επιβάλλεται πρόστιμο σε ποσοστό 2,5% επί της συμβατικής αξίας της συγκεκριμένης ποσότητας. Αν παρέλθει η προθεσμία αυτή και η παράταση που χορηγήθηκε και ο προμηθευτής δεν παρέλαβε την απορριφθείσα ποσότητα, ο φορέας μπορεί να προβεί στην καταστροφή ή εκποίηση της ποσότητας αυτής, κατά τις ισχύουσες διατάξεις.

**3**. Με απόφαση του Δημοτικού Συμβουλίου, ύστερα από γνωμοδότηση του αρμοδίου οργάνου, μπορεί να εγκριθεί η επιστροφή στον προμηθευτή των υλικών που απορρίφθηκαν πριν από την αντικατάστασή τους .

**Κήρυξη οικονομικού φορέα ως έκπτωτου.**

Εφόσον ο ανάδοχος δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του Δημοτικού Συμβουλίου, ύστερα από γνωμοδότηση της Επιτροπής Παραλαβής και Παρακολούθησης Προμηθειών. Κατά τα λοιπά ισχύουν οι διατάξεις του άρθρου 203 του Ν. 4412/2016.

**ΑΡΘΡΟ 12ο**

**Τρόπος πληρωμής – απαιτούμενα δικαιολογητικά για πληρωμή του αναδόχου**

Η εξόφληση του 100% της συμβατικής αξίας θα γίνει μετά την οριστική παραλαβή των υλικών. Τα δικαιολογητικά που απαιτούνται είναι τα εξής:

Α) Τιμολόγιο του Προμηθευτή,

Β) Πρωτόκολλο οριστικής ποσοτικής και ποιοτικής παραλαβής ή σε περίπτωση αυτοδίκαιης παραλαβής, αποδεικτικό προσκόμισης του υλικού στην αποθήκη, σύμφωνα με το άρθρο 208 του Ν. 4412/2016,

Γ) Εξοφλητική απόδειξη του προμηθευτή, εάν το τιμολόγιο δεν φέρει την ένδειξη «Εξοφλήθηκε»

Δ) Πιστοποιητικά Φορολογικής και Ασφαλιστικής Ενημερότητας.

**ΑΡΘΡΟ 13ο**

**Ολοκλήρωση εκτέλεσης σύμβασης**

Η σύμβαση θεωρείται ότι εκτελέστηκε όταν:

α) παραδοθεί ολόκληρη η ποσότητα ή σε περίπτωση διαιρετού υλικού, η ποσότητα που παραδόθηκε υπολείπεται της συμβατικής, κατά μέρος που κρίνεται ως ασήμαντο από το αρμόδιο όργανο

β) Παραληφθούν οριστικά ποσοτικά και ποιοτικά τα υλικά που παραδόθηκαν.

γ) Αποπληρωθεί το συμβατικό τίμημα, αφού προηγουμένως επιβλήθηκαν κυρώσεις ή εκπτώσεις και

δ) Εκπληρωθούν οι λοιπές συμβατικές υποχρεώσεις και από τα δύο συμβαλλόμενα μέρη και αποδεσμευθούν οι σχετικές εγγυήσεις κατά τα προβλεπόμενα από τη σύμβαση.

**ΑΡΘΡΟ 14ο**

**Φόροι, τέλη, κρατήσεις**

Ο ανάδοχος υπόκειται σε όλους τους βάσει των κειμένων διατάξεων φόρους, τέλη, κρατήσεις. Ο Φ.Π.Α βαρύνει το Δήμο.

**ΑΡΘΡΟ 15ο**

**Υποχρεώσεις αναδόχου**

**Ο ανάδοχος πρέπει να προβεί:**

1. Στην **μεταφορά,** **τοποθέτηση** και **εγκατάσταση** τριών (3) οικίσκων, σε χώρο που θα υποδειχτεί από τον αρμόδιο υπάλληλο της Υπηρεσίας, σε επίπεδο έδαφος για την σωστή λειτουργία (άνοιγμα - κλείσιμο) των θυρών.

**2.** Τα έξοδα μεταφοράς και τυχόν μικρουλικά που χρειαστούν θα βαρύνουν το προμηθευτή.

|  |  |
| --- | --- |
| **ΘΕΩΡΗΘΗΚΕ**  **Ψαχνά: 28/04/2025**  **Ο ΑΑ ΔΙΕΥΘΥΝΤΗΣ Δ.Τ.Υ. ΔΗΜΟΥ**  **ΙΩΑΝΝΗΣ ΑΚΡΙΩΤΗΣ**  **ΠΤΥΧ. ΗΛΕΚΤΡ. ΜΗΧ/ΚΟΣ ΤΕ** | **Ψαχνά: 28/04/2025**  **Ο ΣΥΝΤΑΞΑΣ**    **ΒΑΣΙΛΟΥ ΣΤΑΥΡΟΥΛΑ**  **ΑΡΧΙΤΕΚΤΩΝ ΜΗΧΑΝΙΚΟΣ** |